recursal/SuperWikiNEXT-32B huggingface dataset:
Cerros de Mavecure, Guainia বিভাগ, কলম্বিয়া
ভেনেজুয়েলার কানাইমা ন্যাশনাল পার্কে ডেভিলস ক্যানিয়ন
গায়ানার মানচিত্র
**গায়ানা শিল্ড**  ( ফরাসি: Plateau des Guyanes, Bouclier guyanais; ওলন্দাজ: *Hoogland van Guyana, Guianaschild*; পর্তুগিজ: *Planalto das Guianas, Escudo das Guianas*; স্পেনীয়: Escudo guayanésguayanés) দক্ষিণ আমেরিকান প্লেটের তিনটি ক্র্যাটনের মধ্যে অন্যতম। এটি উত্তর-পূর্ব দক্ষিণ আমেরিকার ১.৭ বিলিয়ন বছরের পুরনো একটি প্রাক্-ক্যাম্ব্রিয়ান ভূতাত্ত্বিক গঠন যা উত্তর উপকূলের একটি অংশ গঠন করে।  ঢালের উপর উচ্চতর উপত্যকাগুলোকে **গায়ানা হাইল্যান্ডস** বলা হয়, যেখানে টেপুইস নামক টেবিলের মতো পর্বতগুলি দেখা যায়। গুয়ানা হাইল্যান্ডস বিশ্বের সবচেয়ে সুপরিচিত জলপ্রপাত যেমন অ্যাঞ্জেল জলপ্রপাত, কাইটিউর জলপ্রপাত এবং কুকেনান জলপ্রপাতের উৎস।

গুয়ানা শিল্ডের অধীনে রয়েছে গায়ানা (পূর্বে ব্রিটিশ গায়ানা), সুরিনাম (আগে ডাচ গুয়ানা) এবং ফরাসি গায়ানা (বা গায়ানে), দক্ষিণ ভেনেজুয়েলার বেশিরভাগ অংশ, সেইসাথে কলম্বিয়া এবং ব্রাজিলের কিছু অংশ। গায়ানা শিল্ডের শিলাগুলি মেটাসেডিমেন্টস এবং মেটাভোলকানিক্স (গ্রিনস্টোন) নিয়ে গঠিত যা বেলেপাথরের উপ-অনুভূমিক স্তর দ্বারা আবৃত। কোয়ার্টজাইট, শেল এবং কংগ্লোমেরেটগুলি গ্যাব্রোসের মতো তরুণ ম্যাফিক ধাতু সেখানে রয়েছে।

ভূতত্ত্ব
--------

ঢালের প্রাচীনতম শিলাগুলি আর্কিয়ান ইমাটাকা কমপ্লেক্স নিয়ে গঠিত, যা একটি কোয়ার্টজ - ফেল্ডস্পার গিনিস এবং অধস্তন ম্যাফিক গিনিস দ্বারা গঠিত। সেই চ্যুতির দক্ষিণ রয়েছে মেটাভোলক্যানিক পাস্তোরা সুপারগ্রুপ এবং গ্র্যানিটিক প্লুটোনিক সুপামো কমপ্লেক্স নিয়ে গঠিত প্রারম্ভিক প্রোটেরোজয়িক শিলা। কুচিভেরো গ্রুপ অ্যাশ ফ্লো টাফ এবং গ্র্যানিটিক প্লুটোনিক শিলা নিয়ে গঠিত। প্রারম্ভিক থেকে মধ্য প্রোটেরোজোইক রোরাইমা গ্রুপ মহাদেশীয় ক্লাস্টিক পাললিক শিলা নিয়ে গঠিত। এই প্রাক- ক্যামব্রিয়ান পললগুলির মধ্যে রয়েছে কোয়ার্টজ,বেলেপাথর ও কোয়ার্টজাইট।

তথ্যসূত্র
---------

1. ↑  The term *Guiana* or *The Guianas* is often used as a collective name for Guyana, Suriname and French Guiana, and sometimes even includes the portions of Colombia, Venezuela and Brazil (including most of the state of Roraima) which are on the Guiana Shield.
2. ↑  Hammond, David S. (ed.) (2005) *Tropical Forests of the Guiana Shield* CABI Publishing, Wallingford, UK, ISBN
3. ↑  Gibbs, A.K. and Barron,C.N. (eds) (1993) *The Geology of the Guiana Shield* Oxford University Press, Oxford, UK, ISBN
4. ↑  *Geology and Mineral Resource Assessment of the Venezuelan Guayana Shield, USGS Bulletin 2062*। US Government Printing Office। ১৯৯৩। পৃষ্ঠা 10–15।
5. ↑  Wray, Robert (২০১০)। *The Gran Sabana: The World's Finest Quartzite Karst?, in Geomorphological Landscapes of the World*। Springer। পৃষ্ঠা 80–81। আইএসবিএন 9789048130542।
কর্ণাটকের চামুণ্ডী পাহাড়ে নন্দি
তামিলনাড়ুর ইসা যোগ কেন্দ্রে নন্দি
**নন্দী**(সংস্কৃত: नन्दि) হিন্দু দেবতা শিবের বাহন। তার চার হাত।

আবাস: কৈলাস।
অস্ত্র: কুঠার, হরিণ ও দন্ড।
উপস্থিতি: শিব মহাপুরাণ।
সঙ্গী: মরুৎ কন্যা সূয়শা।
পিতা: শিলাদ।

অনেক শিবমন্দিরের সামনে নন্দীর মূর্তি থাকে, বিশেষ করে দক্ষিণ ভারতে। তবে সে মূর্তি সচরাচর বৃষ বা ষাঁড়ের। যদিও পুরাণে নন্দীর এই রূপটি বিরল। কূর্মপুরাণে বলা হয়েছে, মহাদেবের এই প্রধান অনুচরটি করালদর্শন, বামন, বিকটাকার, মুণ্ডিতমস্তক, ক্ষুদ্রবাহু ও মহাবল। 

শিব মহাপুরাণ মতে, তিনি শিলাদ মুনির পুত্র। শিলাদ ছিলেন ভগবান শিবের পরম ভক্ত। তিনি ছিলেন ব্রহ্মচারী। পুত্রহীন বলে তাঁর পিতৃপুরুষগণ মুক্তি পাননি। তাই তারা মুনিকে পুত্রোৎপাদনের পরামর্শ দেন। শিলাদ তখন শিবের তপস‍্যা করতে থাকেন। ভগবান শিব তখন তাঁকে পুত্ররূপে জন্মানোর বরদান করেন। তিনি শিলাদকে যজ্ঞ করতে বলেন। শিলাদ যজ্ঞ করার জন‍্য ক্ষেতে হলকর্ষণ করতে থাকেন। ক্ষেত থেকে তখন এক শিশুর আবির্ভাব হয়। শিশুটি অকস্মাৎ চতুর্ভুজ মহারুদ্রের রূপ ধারণ করেন ও মুনিকে পিতা বলে সম্বোধন করেন। তখন শিলাদ তাঁকে তার আশ্রমে নিয়ে যান। আশ্রমে প্রবেশ করতেই তিনি এক বালকে পরিণত হয়। মহর্ষি বালকটির নাম দেন নন্দী। একবার মহাদেব মিত্র ও বরুণ নামে দুই দেবতাকে পাঠান নন্দীর পরীক্ষা নিতে। তাঁরা ঋষির রূপ নিয়ে শিলাদ ও নন্দীর আতিথেয়তা গ্রহণ করেন। ঋষিদ্বয় নন্দীকে দেখে বলেন তাঁর আয়ু আর বেশি দিন নেই। তখন নন্দী শিবের ঘোর তপস‍্যা করে। মহাদেবের বরে তিনি শিবের প্রিয় অনুচর ও বাহন হন এবং তাকে চিরঞ্জিবী করে দেন। মহাদেব নিজে মরুৎ কন্যা সূয়শার সাথে নন্দীর বিবাহ সম্পাদন করেন।

তবে প্রায় সব কাহিনিতেই তিনি শিবের সহচর ও মিত্র। গণরা থাকে কৈলাসে, তবে মাঝে মাঝেই তারা শ্মশানে ঘোরে। সাধারণত তারা কারও ক্ষতি করে না, তবে কুপিত হলে ভয়ঙ্কর হয়ে উঠতে পারে, যেমন দক্ষযজ্ঞের সময়। এমন প্রলয় মুহূর্তে নন্দীও ক্ষেপে উঠে সব লণ্ডভণ্ড করে দিতে পারেন।

শিবের পূজার সময় এর পূজাও করতে হয়। বর্তমানে অধিকাংশ শিবমন্দিরেই শিবমূর্তির ডান পাশে শিবের দিকে তাকিয়ে থাকা একটি ষাঁড়ের মূর্তিতে নন্দীকে স্থাপন করা হয়।

রামায়ণেও নন্দীর উল্লেখ পাওয়া যায়। রামায়ণ মতে, কৈলাসে শিবের সাথে রাবণ দেখা করতে গিয়েছিলেন। সেখানে রাবণের সাথে নন্দীর দেখা হয়। নন্দীকে বানর বলে রাবণ ব্যাঙ্গ করাতে নন্দী রাবণকে বানর কর্তৃক ধ্বংস হবার অভিশাপ দেয়। পরবর্তীতে নন্দীর অভিশাপে বানরকুল ও হনুমানের হাতে রাবণের লঙ্কা আক্রান্ত ও ধ্বংস হয়।

নন্দীর আলাদাভাবে কোন পূজা প্রচলিত না থাকলেও শিবরাত্রির দিন এরও বিশেষপূজা হয়ে থাকে। শিবপূজা শেষে নন্দীর কানে কানে প্রার্থনা জানিয়ে দেওয়ার এক বিশেষ রীতি রয়েছে।

ধারণা করা হয়, নন্দীর কানে বলে দেওয়া প্রার্থনা সরাসরি মহাদেবের হৃদয়ে পৌঁছে যায়।

তথ্যসূত্র
---------

1. ↑  "আনন্দবাজার পত্রিকা - উৎসব"। *archives.anandabazar.com*। সংগ্রহের তারিখ ২০১৮-০৬-১৫।
এই নিবন্ধটি ৬৬৬ সম্পর্কে। অন্য ব্যবহারের জন্য ৬৬৬ (সংখ্যা) (দ্ব্যর্থতা নিরসন) দেখুন।

**৬৬৬** (**ছয়শত ছেষট্টি**) সংখ্যাটি ৬৬৫ এর পরবর্তী ও ৬৬৭ এর পূর্ববর্তী একটি স্বাভাবিক সংখ্যা। এটি একটি যুগ্ম সংখ্যা ও পূর্ণ সংখ্যা।
খ্রিস্টধর্মে,নূতন নিয়মে প্রেরিত শিষ্য যোহনের নিকট প্রকাশিত বাক্যে রিভিলেশনের ১৩ অধ্যায়ে (বেশিরভাগ পাণ্ডুলিপিতে) ৬৬৬ সংখ্যাকে "নাম্বার অফ দ্যা বিস্ট" বা জন্তু সংখ্যা বলা হয়েছে।।

গণিতে - ৬৬৬
-----------

৬৬৬ হলো প্রথম ৩৬টি স্বাভাবিক সংখ্যার যোগফল ({\displaystyle \sum \_{i=1}^{36}i}, অর্থাৎ (১ + ২+ ৩ + ... + ৩৪ + ৩৫ + ৩৬ = ৬৬৬)। তাই, ৬৬৬ একটি ত্রিকোণ সংখ্যা। যেহেতু, ৩৬ একটি ত্রিকোণ সংখ্যা, তাই, ৬৬৬ একটি **দ্বৈত ত্রিকোণ সংখ্যা** সংখ্যা। যেমন- ৩৬ = ১৫ + ২১; ১৫ এবং ২১ ও ত্রিকোণ সংখ্যা, ১৫২ + ২১২ = ২২৫ + ৪৪১ = ৬৬৬। 

বেইস ১০ বা ১০ ভিত্তিতে, ৬৬৬ একটি **রেপডিজিট** সংখ্যা। এই কারণে, ৬৬৬ একটি প্যালিন্ড্রোমীয় সংখ্যা *এবং একটি **স্মিথ সংখ্যা**। বেইস -১০ এ, ১/১৪৯-এর উপর ভিত্তি করে একটি* **প্রাইম রেসিপ্রোকাল ম্যাজিক বর্গের** *এর ম্যাজিক যোগফল হলো ৬৬৬।*
৬৬৬ এর মৌলিক উৎপাদকে বিশ্লেষণ হলো- ২ • ৩২ •৩৭। এছাড়া, ৬৬৬ হলো প্রথম সাতটি মৌলিক সংখ্যার বর্গের যোগফল- {\textstyle 2^{2}+3^{2}+5^{2}+7^{2}+11^{2}+13^{2}+17^{2}}। 

পূর্ণসংখ্যার সংখ্যা যা ৬৬৬ এর সহমৌলিক- ৬•৬•৬ এবং যমজ প্রাইম সংখ্যা যা {\displaystyle 6^{6}}+ ৬৬৬ কম তা হলো ৬৬৬। 

রোমান সংখ্যায়, ৬৬৬ লেখা হয় DCLXVI। যাতে সকল বর্ণ একবার ব্যবহার করে অবরোহণ ক্রমে লেখা হলেও এদের মান ১০০০ থেকে কম হয়, (অর্থাৎ, D = ৫০০, C = ১০০, L = ৫০, X = ১০, V = ৫, I = ১)।

ধর্মমতে - ৬৬৬
-------------

### নাম্বার অফ দ্যা বিস্ট বা শয়তান সংখ্যা

### অন্যান্য বিষয়ে

হাস্যরসে - ৬৬৬
--------------

আরো দেখুন
---------

* Mathematics প্রবেশদ্বার

* সংখ্যাতত্ত্বে

তথ্যসূত্র
---------

1. ↑  Revelation 13
2. ↑  Beale, Gregory K. (1999). The Book of Revelation: A Commentary on the Greek Text. Grand Rapids, Michigan: Wm. B. Eerdmans Publishing. p. 718. আইএসবিএন ০৮০২৮২১৭৪X. Retrieved 9 July 2012.
3. ↑  "The Numerology of the Beast"। *people.math.harvard.edu*। সংগ্রহের তারিখ ২০২১-০৩-৩০।
4. ↑  Chris K. Caldwell and G. L. Honaker, Jr.Curio for 666
**গোপালপুর দ্বারিকা উচ্চ বিদ্যালয়**, লক্ষ্মীপুর সদর উপজেলার ৯নং উত্তর জয়পুর ইউনিয়নে অবস্থিত একটি স্কুল,  ১৯০১ সালে  দ্বারিকা মজুমদার বিদ্যালয়টি প্রতিষ্ঠা করেন। ১৯৬৭/ ১৯৬৮ সালে বিদ্যালয়টি নিম্নমাধ্যমিক ও ১৯৮৬ সালে মাধ্যমিকে উন্নীত হয়।

প্রতিষ্ঠাকাল
------------

১৯০১ইং

গোপালপুর দ্বারিকা উচ্চ বিদ্যালয়টি লক্ষ্মীপুর সদর উপজেলাধিন ৯নং উত্তর জয়পুর ইউনিয়স্থ গোপালপুর গ্রামে অবস্থিত, ডাকঘর-উত্তর জয়পুর। স্বর্গীয় দ্বারিকা মজুমদার ১৯০১ সালে বিদ্যালয়টি প্রতিষ্ঠা করেন। ১৯৬৭/ ১৯৬৮ সালে নিম্নমাধ্যমিক ও ১৯৮৬ সালে মাধ্যমিকে উত্তীর্ণ হয়।

প্রতিষ্ঠার পর থেকে এই স্কুল থেকে বিভিন্ন শিক্ষার্থী সাফল্যের সাথে পাশ করে আসছে এবং এরা সরকারের বিভিন্ন অফিস আদালতে এবং মন্ত্রনালয়ে কাজ করে আসছে।

বর্তমানে এই বিদ্যালয়ের সভাপতি বিশিষ্ট নাট্যব্যক্তিত্ব ও শিক্ষাবিদ তিনি ঢাকা বিশ্ববিদ্যালয় থেকে ইংরেজিতে অর্নাসসহ মাস্টার্স করেন। ছাত্র জীবনে তিনি বাম রাজনীতির সাথে জড়িত ছিলেন। তিনি ১৯৭১ইং সনে মুক্তিযোদ্ধের সময় পাকিস্তানের হানাদার বাহিনীর অত্যাচারের বিরুধিতা করে আসছেন। বর্তমানে তিনি বিভিন্ন সামাজিক উন্নয়ন মূলক কাজে জড়িত আছেন। তিনি চোমুহনী সরকারী কলেজের ইংরেজি প্রভাষক ছিলেন। এছাড়া তিনি ঢাকা বিশ্ববিদ্যালয়ের সিনেট সদস্য সহ বিভিন্ন সভা সমিতিতে গুরুত্বপূর্ণ অবদান রাখছেন।

শিক্ষা পরিসংখ্যান
-----------------

বিদ্যালয়ের ইন নং ১০৬৯০৫, বিদ্যালয়ের কোড ৭০৮২, এম.পি.ও কোড ১০০১১০১৩০২, ২০০৮ সালে পাশের হার ৯৪.৭৪%, ২০০৯ সালে পাশের হার ৬৩%, ২০১০ সালে ৫৭.৭৮%, ২০১১ সালে ৯৫.৬৫%, ২০১২ সালে ৯৩.৫৯%, ২০১৩ সালে ৯৮.৭৫%, ২০১৪ সালে ১০০%, ২০১৫ সালে ৯২.৪২%, ২০১৬ সালে ৯৩.৬৯% এবং ২০১৭ সালে ৬২.৬৯% এছাড়া জে.এস.সি তে ২০১০ সালে ৯০.২৫%, ২০১১ সালে ৯৭.৬৫%, ২০১২ সালে ৯১.০৩%, ২০১৩ সালে ৯৮.৮৮%, ২০১৪ সালে ৯৭.১২%, ২০১৫ সালে ৯৬.৯৫% এবং ২০১৬ সালে ৮৬.৮২% এছাড়াও ২০১০ সালে টেলেন্টপুলে বৃত্তি পাইয়াছে ০১ জন এবং সাধারণ গ্রেডে বৃত্তি পায় ০৩ জন। এছাড়া ২০১০ সালে এস.এস.সিতে এ+ ২জন, ২০১১ সালে এ+ ২ জন, ২০১২ সালে এ+ ২ জন, ২০১৩ সালে এ+ ৮জন, ২০১৪ সালে এ+ ৯জন, ২০১৫ সালে এ+ ১জন এবং , ২০১৬সালে এ+ ২জন। ২০১১ সালে জে.এস.সি.তে জি.পি.এ ৫ পেয়েছে ০১ জন, ২০১২ সালে এ+ ৪জন, ২০১৩ সালে এ+ ১৪জন, ২০১৪ সালে এ+ ১জন, ২০১৫ সালে এ+ ৫ জন, ২০১৬ সালে এ+ ৭ জন।

মোট ছাত্র-ছাত্রীর সংখ্যা :

৭৫০ জন (২১-০১-২০১৭ইং পর্যন্ত)

মোট শিক্ষকের সংখ্যা :

১৬ জন (২১-০১-২০১৭ইং পর্যন্ত)

পাসের হার :

৯০ - ৯৫%

তথ্যসূত্র
---------

1. ↑  "গোপালপুর দ্বারিকা উচ্চ বিদ্যালয়"।
2. ↑  "লক্ষ্মীপুর জেলা - বাংলাপিডিয়া"। *bn.banglapedia.org*। সংগ্রহের তারিখ ২০২১-০৮-২৫।
**ফারুক আব্দুল্লাহ** (জন্ম: ২১ অক্টোবর ১৯৩৭) একজন কাশ্মীরি রাজনীতিবিদ এবং জম্মু ও কাশ্মীর জাতীয় সম্মেলনের চেয়ারম্যান। ১৯৮২ সাল থেকে তিনি বেশ কয়েকবার জম্মু ও কাশ্মীরের মুখ্যমন্ত্রী হিসাবে দায়িত্ব পালন করেছেন এবং ২০০৯ থেকে ২০১৪ সালে তিনি বিদ্যুৎ এবং জ্বালানি বিষয়ক কেন্দ্রীয় মন্ত্রী হিসাবে দায়িত্ব পালন করেন। তিনি জম্মু ও কাশ্মীরের প্রাক্তন মুখ্যমন্ত্রী ওমর আবদুল্লাহর পিতা হিসেবেও অধিক পরিচিত।

প্রাথমিক জীবন এবং শিক্ষা
------------------------

ফারুক আবদুল্লাহ প্রবীণ রাষ্ট্রপতি এবং জাতীয় সম্মেলনের নেতা শেখ আবদুল্লাহ এবং বেগম আকবর জাহান আবদুল্লাহর সন্তান হিসেবে একটি মুসলিম সম্ভ্রান্ত পরিবারে জন্মগ্রহণ করেন। তিনি টিন্ডলের বিস্কো স্কুলে মাধ্যমিক জীবন এবং পরবর্তীকালে জয়পুরের এসএমএস মেডিকেল কলেজ থেকে এমবিবিএস ডিগ্রি সম্পন্ন করেন। পরবর্তীকালে তিনি ওষধ বিষয়ক দক্ষতা অর্জনের জন্য যুক্তরাজ্য ভ্রমণ করেন।

পরিবার
------

তিনি ব্রিটিশ বংশোদ্ভূত মলি নামক একজন নার্স এর সাথে বিবাহ বন্ধনে আবদ্ধ হন এবং তাদের বিবাহিত জীবনে ওমর আব্দুল্লাহ নামে একটি ছেলে সন্তান ও সাফিয়া, হিনা এবং সারা নামে ৩জন মেয়ে সন্তান রয়েছে। ওমর আবদুল্লাহ রাজ্যে ও জাতীয় রাজনীতিতেও জড়িত, যিনি লোকসভার সদস্য ছিলেন এবং জম্মু ও কাশ্মীরের মুখ্যমন্ত্রী হিসেবেও দায়িত্ব পালন করেছিলেন। সারা কংগ্রেস রাজনীতিবিদ শচীন পাইলটের সাথে বিবাহ বন্ধনে আবদ্ধ হন।

তথ্যসূত্র
---------

1. ↑  "Farooq Abdullah Biography - when he was the CM of Kashmir, in 1989, during his period, Kashmiri Pandits was Escaped from Kashmir, during his period more than 350,000/ people was rapped nd killed in kashmir, About family, political life, awards won, history"। *www.elections.in*। সংগ্রহের তারিখ ২ জুন ২০১৮। did his schooling from C.M.S Tryndale Biscoe School in Srinagar... MBBS degree holder from the Sawai Man Singh Medical College in Jaipur.

বহিঃসংযোগ
---------


উইকিমিডিয়া কমন্সে **ফারুক আব্দুল্লাহ** সংক্রান্ত মিডিয়া রয়েছে।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* নেদারল্যান্ডস

 |

| * দে
* স
ভারত জম্মু ও কাশ্মীরের মুখ্যমন্ত্রীদের তালিকা |
| --- |
| 
* Ghulam Mohammed Sadiq
* Syed Mir Qasim
* Sheikh Abdullah
* Farooq Abdullah
* Ghulam Mohammad Shah
* Mufti Mohammad Sayeed
* Ghulam Nabi Azad
* Omar Abdullah
* Mehbooba Mufti

 |
মনোবিজ্ঞান শাস্ত্রের আলোচনায় **সংখ্যাবোধ** বলতে একটি অপ্রমাণিত আনুমানিক ধারণাকে নির্দেশ করা হয়, যা অনুযায়ী কিছু প্রাণী, বিশেষত মানুষ জৈবিক কারণে সহজাতভাবে বৃহৎ সাংখ্যিক ধারণা নিয়ে কাজ করার মানসিক ক্ষমতা রাখে। পাশ্চাত্যে ফরাসি সংজ্ঞানাত্মক স্নায়ুবিজ্ঞানী স্তানিসলাস দ্যআন ১৯৯৭ সালে তাঁর *লা বস দে মাত* গ্রন্থে এই ধারণাটি জনপ্রিয় করেন। 

মনোবিজ্ঞানীদের অভিমত হল মানুষের সংখ্যাবোধকে দুইটি ব্যবস্থায় ভাগ করা যায়। একটি হল আসন্ন সংখ্যা পদ্ধতি, যে পদ্ধতির দ্বারা মান নির্ণয় করা যায়। অপরটি হল সমান্তরাল স্বতন্ত্রীকরণ পদ্ধতি, যার মাধ্যমে স্বতন্ত্র বস্তুসমূহ অনুসরণ করা যায় (সাধারণত ৪-এর কম সংখ্যক)।

গাণিতিক সংজ্ঞানের আলোচনায় সংখ্যাবোধের সংখ্যা কিছুটা ভিন্ন। যেমন গের্স্টেন ও শার্ড বলেন যে সংখ্যাবোধ হল "কোনও শিশুর সংখ্যা নিয়ে কাজ করায় মসৃণতা ও নমনীয়তা, সংখ্যা কী বোঝায় তার বোধ, মনে মনে গাণিতিক কাজ করার সামর্থ্য, এবং বিশ্বকে পর্যবেক্ষণ করে পরিমাণবাচক তুলনা করার ক্ষমতা।"

মানুষ ছাড়া অন্য প্রাণীতে সংখ্যাবোধ বলতে সংখ্যা গণনা করার সামর্থ্য বোঝায় না, বরং কোনও বস্তুসংগ্রহে বস্তুর সংখ্যাতে পরিবর্তন উপলব্ধি করার ক্ষমতাকে বোঝায়। সব স্তন্যপায়ী প্রাণী ও অধিকাংশ পাখি তাদের বাচ্চাদের সংখ্যায় পরিবর্তন লক্ষ করে। অনেক পাখি দুই ও তিনের মধ্যে পার্থক্য করতে পারে।

গবেষকদের মতে প্রাথমিক শিক্ষার শুরুর দিকে শিশুদের সংখ্যাবোধ অর্জন খুবই গুরুত্বপূর্ণ। মার্কিন যুক্তরষ্ট্রের গণিত শিক্ষকদের জাতীয় পরিষদ প্রাক-কিন্ডারগার্টেন শিক্ষা থেকে দ্বিতীয় শ্রেণী পর্যন্ত সংখ্যাবোধকে একটি কেন্দ্রীয় ক্ষেত্র হিসেবে স্বীকার করেছে। শিশুদের সংখ্যাবোধের বিকাশের উদ্দেশ্যে শিক্ষণ কৌশল সৃষ্টি ও সেগুলি পরীক্ষা করার গবেষণা ক্ষেত্রটি সক্রিয় আছে।

আরও দেখুন
---------

* আসন্ন সংখ্যা পদ্ধতি

তথ্যসূত্র
---------

1. ↑  Piazza, M. (২০১০)। "Neurocognitive start-up tools for symbolic number representations"। *Trends in Cognitive Sciences*। **14** (12): 542–551। এসটুসিআইডি 13229498। ডিওআই:10.1016/j.tics.2010.09.008। পিএমআইডি 21055996। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Number Sense: Rethinking Arithmetic Instruction for Students with Mathematical Disabilities"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Berch, Daniel B. (২০০৫)। "Making Sense of Number Sense: Implications for Children With Mathematical Disabilities"। *Journal of Learning Disabilities*। **38** (4): 333–339। এসটুসিআইডি 1657049। ডিওআই:10.1177/00222194050380040901। পিএমআইডি 16122065। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Stages in Development of Number Sense - Harvard Education Letter"। ৫ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Number Systems"। *www.math.twsu.edu*। ৮ মে ২০১৮ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Dantzig, Tobias. Number: The Language of Science. New York: Macmillan Company, 1930.
7. ↑  "Understanding a Child's Development of Number Sense"। ৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Number Worlds  ওয়েব্যাক মেশিনে আর্কাইভকৃত ৫ নভেম্বর ২০০৭ তারিখে - a site with number sense development materials
ভিন্ন প্রতিসরাঙ্কের দুটি মাধ্যমতলে আলোর প্রতিসরণ, যেখানে n2 > n1। যেহেতু দ্বিতীয় মাধ্যমে বেগ কম (v2 < v1), তাই প্রতিসরণ কোণ θ2 আপতন কোণ θ1 এর চেয়ে কম; অর্থাৎ আলোকরশ্মি উচ্চ-প্রতিসরাঙ্কের মাধ্যমে অভিলম্বের কাছাকাছি।
**স্নেলের সূত্র** (**স্নেল–দেকার্তের সূত্র** এবং **ইবনে সাহলের সূত্র** এবং **প্রতিসরণের সূত্র** নামেও পরিচিত) হচ্ছে একটি সূত্র যা আপতন ও প্রতিসরণ কোণের মধ্যে সম্পর্ক বর্ণনা করতে ব্যবহৃত হয়, যখন আলো বা অন্যান্য তরঙ্গ দুটি ভিন্ন আইসোট্রপিক মাধ্যমের যেমন পানি, কাচ বা বায়ু-এর মধ্যে একটি সীমানা অতিক্রম করে। এই সূত্রটির নামকরণ করা হয়েছিল ওলন্দাজ জ্যোতির্বিজ্ঞানী ও গণিতবিদ ভিলেব্রোর্ট স্নেলিয়াসের (যাকে স্নেলও বলা হয়) নামে। ইবনে সাহল এ বিষয়ে আগেই ব‍্যাখ‍্যা দিয়ে গেছেন।

আলোকবিজ্ঞানে আপতন বা প্রতিসরণের কোণ পরিমাপ করতে রশ্মি সূত্রটি ব্যবহার করা হয়, এবং পরীক্ষামূলক আলোকবিজ্ঞানে একটি উপাদানের প্রতিসরাঙ্ক খুঁজে বের করতে সূত্রটু ব্যবহৃত হয়। সূত্রটি মেটা-পদার্থেও প্রযোজ্য, যেখানে আলোকে একটি ঋণাত্মক প্রতিসরাঙ্কের সাথে প্রতিসরণের একটি ঋণাত্মক কোণে "পেছন দিকে" বেঁকে যায়।

স্নেলের সূত্র উদ্ধৃত করে যে, প্রদত্ত জোড়া মাধ্যমের জন্য আপতন কোণের ({\displaystyle \theta \_{1}}) সাইন এবং প্রতিসরণ কোণের ({\displaystyle \theta \_{2}}) সাইনের অনুপাত দ্বিতীয় মাধ্যম এবং প্রথম মাধ্যমের প্রতিসরাঙ্কের অনুপাতের (n21) সমান, যেটি মাধ্যমদ্বয়ের প্রতিসরাঙ্কের (n2/n1) সমান, সমতুল্যভাবে, মাধ্যমদ্বয়ের তরঙ্গ বেগের অনুপাতের (v1/v2) সমান।

{\displaystyle {\frac {\sin \theta \_{1}}{\sin \theta \_{2}}}=n\_{21}={\frac {n\_{2}}{n\_{1}}}={\frac {v\_{1}}{v\_{2}}}}
সূত্রটি ফার্মার লঘিষ্ঠ সময় নীতিকে অনুসরণ করে, যা তরঙ্গ হিসেবে আলোর বিস্তার থেকে আগত।

তথ্যসূত্র
---------

1. ↑  Born and Wolf (১৯৫৯)। *Principles of Optics*। New York, NY: Pergamon Press INC.। পৃষ্ঠা 37। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সম্মিলিত সমাজতান্ত্রিক দল** ( অনু. ইউনাইটেড সোশ্যালিস্ট পার্টিইউনাইটেডপার্টিইউনাইটেডপার্টিইউনাইষ ; abbr. **এসএসপি** ), ১৯৬৪ থেকে ১৯৭২ সাল পর্যন্ত ভারতের একটি রাজনৈতিক দল ছিল। ১৯৬৪ সালে প্রজা সোশ্যালিস্ট পার্টি (পিএসপি) এর বিভক্তির মাধ্যমে এসএসপি গঠিত হয়েছিল। ১৯৬৫ সালে, রাম মনোহর লোহিয়া তার সমাজতান্ত্রিক দলকে (লোহিয়া) এসএসপি-তে একীভূত করেন এবং ১৯৬৭ সালের ভারতীয় সাধারণ নির্বাচনে প্রতিদ্বন্দ্বিতা করেন। ১৯৭২ সালে, এসএসপি পিএসপির সাথে পুনর্মিলিত হয়, সমাজতান্ত্রিক দল গঠন করে।  কিন্তু ১৯৭২ সালের ডিসেম্বরে, সমাজতান্ত্রিক দলে বিভক্তির পর এসএসপি পুনরায় তৈরি করা হয়।  মধু লিমায়ে এবং জর্জ ফার্নান্দেজের নেতৃত্বে এসএসপির একটি দল পিএসপি-তে একীভূত হতে চেয়েছিল কিন্তু রাজ নারাইন নেতৃত্বাধীন আরেকটি দল পিএসপি-তে একীভূত হতে বাধা দেয়। 

১৯৬৯ থেকে ১৯৭১ সাল পর্যন্ত এসএসপির সাধারণ সম্পাদক ছিলেন জর্জ ফার্নান্দেস ।

১৯৬৪ থেকে ১৯৭১ সাল পর্যন্ত এসএসপি-এর পার্টি সভাপতি ছিলেন অনন্তরাম জয়সওয়াল ।

এসএসপি চরণ সিংয়ের ভারতীয় ক্রান্তি দল, স্বতন্ত্র পার্টি এবং উৎকল কংগ্রেসের সাথে একীভূত হয়ে ভারতীয় লোক দল গঠন করে।

আরো দেখুন
---------

* ভারতের রাজনৈতিক দলের তালিকা

তথ্যসূত্র
---------

1. ↑  Verinder Grover (১৯৯৭)। *Political Parties and Party System*। Deep & Deep Publications। পৃষ্ঠা 228–231। আইএসবিএন 978-81-7100-878-0।
2. 1 2  Brass, Paul R. (২০১৪)। *An Indian Political Life: Charan Singh and Congress Politics, 1967 to 1987 - Vol.3 (The Politics of Northern India)* (ইংরেজি ভাষায়)। Sage India। পৃষ্ঠা 156। আইএসবিএন 978-9351500322।

* Krishan Gopal Tyagi (১৯৯৪)। *Party and politics in India: a study of Samyukta Socialist Party*। Ajanta Books International। আইএসবিএন 978-81-202-0345-7।
**মণিকুন্তলা সেন** (১১ ডিসেম্বর ১৯১০ - ১১ সেপ্টেম্বর ১৯৮৭) ছিলেন ভারতের কমিউনিস্ট পার্টির প্রথম কয়েকজন সক্রিয় মহিলা সদস্যাদের মধ্যে অন্যতম। অবিভক্ত বাংলার প্রথম সারির মহিলা নেত্রী ও বঙ্গীয় প্রাদেশিক মহিলা আত্মরক্ষার সমিতির অন্যতম প্রতিষ্ঠাত্রী। উনি ওনার স্মৃতিকথা 'সেদিনের কথা' (ইংরেজিতে 'ইন সার্চ অফ ফ্রিডম: অ্যান আনফিনিশড জার্নি') - এর জন্য বিখ্যাত।

জন্ম ও প্রারম্ভিক জীবন
----------------------

মণিকুন্তলা সেনের জন্ম ১৯১০ খ্রিস্টাব্দের ১১ ডিসেম্বর  অধুনা বাংলাদেশের বরিশালে। পিতা বিলাশচন্দ্র সেন ছিলেন বরিশাল জেলার স্থানীয় জমিদারের কমন ম্যানেজার। উনি বিখ্যাত জাতীয়তাবাদী নেতা ও শিক্ষাবিদ অশ্বিনী কুমার দত্ত, যিনি ওনার পরিবারের পরিচিত ছিলেন, দ্বারা প্রভাবিত হন। এছারাও ছিলেন উনি যেখান থেকে স্নাতক হন, সেই ব্রজমোহন কলেজের অধ্যক্ষ জগদীশ চন্দ্র মুখোপাধ্যায়। ১৯২৩ সালে মহাত্মা গান্ধী যখন বরিশালে যান তখন ওনারে সাথে মণিকুন্তলা সেনের দেখা হয়।

রচিত গ্রন্থ
-----------

* *সেদিনের কথা* (আত্মজীবনীমূলক গ্রন্থ)
* *জনজাগরণে নারীজাগরণে* (২০২০), আনন্দ পাবলিশার্স, কলকাতা আইএসবিএন  ৯৭৮-৮১-৮৬০১-৭৭৮-৪
* *ইন সার্চ অফ ফ্রিডম:অ্যান্ডফিনিশিড জার্নি*(২০০১), স্ত্রী,আইএসবিএন ৯৭৮-৮১-৮৫৬০-৪২৬-৮ 'সেদিনের কথা' স্মৃতিকথার ইংরাজী অনুবাদ।

তথ্যসূত্র
---------

1. ↑  আইএসবিএন ৮১-৮৫৬০৪-২৬-৬
2. ↑  অঞ্জলি বসু সম্পাদিত,*সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৯২, আইএসবিএন ৯৭৮-৮১-৭৯৫৫-২৯২-৬
3. ↑  Sengupta, Nitish K. (২০১১)। *Land of Two Rivers: A History of Bengal from the Mahabharata to Mujib*। Penguin Books। পৃষ্ঠা 212। আইএসবিএন 978-0143416784।
দেবতা কালচক্র এবং বিশ্বমাতার সাথে একটি কালচক্র মণ্ডল।
**কালচক্র** (তিব্বতী:-དུས་ཀྱི་འཁོར་ལོ། ; *dus kyi 'khor lo*) হলো বজ্রযান বৌদ্ধধর্মের একাধিকার্থক শব্দ যার অর্থ "সময়ের(কালের) চাকা" বা "সময় (কাল) চক্র"। "কালচক্র" ধারাবাহিক বৌদ্ধ শাস্ত্রসমূহের নাম এবং ভারতীয় বৌদ্ধধর্ম ও তিব্বতি বৌদ্ধধর্মের একটি প্রধান অনুশীলন পরম্পরা।
এই তন্ত্রকে অসামান্য যোগ (অনুত্তর-যোগ) শ্রেণীর অন্তর্গত বলে মনে করা হয়।

  

কালচক্র বজ্রযানে একজন পৃষ্ঠপোষক তান্ত্রিক দেবতা বা য়িদম্ এবং কালচক্র ঐতিহ্যের দর্শন ও যোগ উভয়কেই বোঝায়। ঐতিহ্যের উৎপত্তি ভারতে এবং এর সবচেয়ে সক্রিয় পরবর্তী ইতিহাস এবং উপস্থিতি তিব্বতে। ঐতিহ্যে সৃষ্টিতত্ত্ব, ধর্মতত্ত্ব, দর্শন, সমাজবিজ্ঞান, পরিত্রাণতত্ত্ব, পৌরাণিক কাহিনী, ভবিষ্যদ্বাণী, চিকিৎসা ও যোগ বিষয়ে শিক্ষা রয়েছে। এটি একটি পৌরাণিক বাস্তবতাকে চিত্রিত করে যেখানে মহাজাগতিক এবং সামাজিক-ঐতিহাসিক ঘটনাগুলি ব্যক্তির দেহের প্রক্রিয়াগুলির সাথে মিলে যায়। এই শিক্ষাগুলো বিভিন্ন যোগ পদ্ধতির মাধ্যমে একজনের শরীর ও মনকে নিখুঁত বুদ্ধত্বে রূপান্তরের দিকে নিয়ে যাওয়ার জন্য।

কালচক্র ঐতিহ্য মহাযান বৌদ্ধ অদ্বৈতবাদের উপর ভিত্তি করে তৈরি, যা মধ্যমাক দর্শন দ্বারা দৃঢ়ভাবে প্রভাবিত, তবে এটি বৌদ্ধ এবং অ-বৌদ্ধ ঐতিহ্যের (যেমন বৈভাষিক, শৈব, বৈষ্ণব এবং সাংখ্য) বিস্তৃত পরিসর থেকেও প্রভাবিত হয়েছে। কালচক্র ঐতিহ্য ধরে যে কালাচক্র শিক্ষা ভারতে গৌতম বুদ্ধ নিজেই শিখিয়েছিলেন। আধুনিক বৌদ্ধ অধ্যয়ন অনুসারে, কালচক্র ঐতিহ্যের মূল সংস্কৃত গ্রন্থগুলি "খ্রিস্টীয় ১১শ শতকের প্রথম দশকে উদ্ভূত হয়েছিল, এবং নিশ্চিতভাবে জানা যায় যে শ্রী কালচক্র এবং বিমলপ্রভা ভাষ্য ১০২৫ এবং ১০৪০ খ্রিস্টাব্দের মধ্যে সম্পন্ন হয়েছিল।" কালচক্র তিব্বতীয় বৌদ্ধধর্মে বৌদ্ধ তন্ত্রের একটি সক্রিয় ঐতিহ্য হিসাবে রয়ে গেছে, এবং এর শিক্ষা ও দীক্ষা বৃহৎ জনসাধারণের শ্রোতাদের কাছে দেওয়া হয়েছে, সবচেয়ে বিখ্যাত চতুর্দশ দলাই লামা, তেনজ়িন গিয়াৎসো দ্বারা।

তথ্যসূত্র
---------

1. ↑  (সংস্কৃত: kāla, আক্ষরিক 'time' + সংস্কৃত: cakra, আক্ষরিক 'wheel')
2. 1 2 3  John Newman (১৯৯১)। Geshe Lhundub Sopa, সম্পাদক। *The Wheel of Time: Kalachakra in Context*। Shambhala। পৃষ্ঠা 51–54, 62–77। আইএসবিএন 978-1-55939-779-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Wallace 2001, p. 6.
4. ↑  Dalai Lama (২০১৬)। Jeffrey Hopkins, সম্পাদক। *Kalachakra Tantra: Rite of Initiation*। Wisdom Publications। পৃষ্ঠা 13–17। আইএসবিএন 978-0-86171-886-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Dakpo Tashi Namgyal (২০১৪)। *Mahamudra: The Moonlight: Quintessence of Mind and Meditation*। Simon and Schuster। পৃষ্ঠা 444 note 17। আইএসবিএন 978-0-86171-950-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Fabrice Midal (২০০৫)। *Recalling Chogyam Trungpa*। Shambhala Publications। পৃষ্ঠা 457–458। আইএসবিএন 978-0-8348-2162-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Newman, John (১৯৯৮)। "The Epoch of the Kālacakra Tantra"। *Indo-Iranian Journal*। **41** (4): 319–349। আইএসএসএন 0019-7246। জেস্টোর 24663342। ডিওআই:10.1163/000000098124992781। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সীমন্তোন্নয়ন** (সংস্কৃত: सीमन्तोन्नयन, আক্ষরিক অর্থে: চুল বিভক্ত করা) হল হিন্দুধর্মের প্রাচীন গ্রন্থে ষোড়শ সংস্কারের (আচার) তৃতীয়। এটি গর্ভাবস্থার শেষ ত্রৈমাসিকে নিরাপদ প্রসবের আকাঙ্ক্ষা পালন করা হয়। এটি পশ্চিমবঙ্গ, আসাম ও ভারতে সাধভক্ষণ নামে পরিচিত।

কর্তৃপক্ষ একমত নয় যে এই সংস্কার প্রথম সন্তানের জন্য করা উচিত নাকি প্রতিটি সন্তানের জন্য করা উচিত।

বিবরণ
-----

সীমন্তোন্নয়ন, যাকে সীমন্তো বা সীমন্তোকরণও বলা হয়, এর আক্ষরিক অর্থ হল "চুল উপরের দিকে ভাগ করা"।
আচারের তাৎপর্য হল শিশুর সুস্থ বিকাশ এবং মায়ের নিরাপদ প্রসব কামনা করা।

অনেক গৃহসূত্র গ্রন্থে সীমন্তোন্নয়ন আচারের বর্ণনা আছে, কিন্তু কেইন বলেছেন যে বিশদ বিবরণে ব্যাপক ভিন্নতা রয়েছে, যার কারণ হতে পারে যে উত্তরণের আচারটি সাম্প্রতিক যুগে আবির্ভূত হয়েছিল, এটি পটভূমিতে ফিরে যাওয়ার আগে। পুংসবনের আগে বা পরে, গর্ভাবস্থার প্রারম্ভিক বা শেষের পর্যায়, বা আচার উদযাপনের ধরন সম্পর্কে পাঠ্যগুলি একমত নয়। সীমন্তোন্নয়ন শিশুর বা গর্ভবতী মহিলার উত্তরণের আচার ছিল কিনা তা নিয়েও পাঠ্যগুলি দ্বিমত পোষণ করে, প্রথমটি নির্দেশ করে যে এটি প্রতিটি শিশুর জন্য পুনরাবৃত্তি করা উচিত এবং পরবর্তীটি বোঝায় যে এটি তার প্রথম গর্ভাবস্থার মহিলার জন্য একবার পালন করা উচিত।

সাধারণ উপাদানটি ছিল স্বামী এবং স্ত্রী বন্ধুবান্ধব ও পরিবারের সাথে একত্রিত হতেন, তারপর তিনি কমপক্ষে তিনবার তার চুল উপরের দিকে ভাগ করেন। আধুনিক সময়ে, "চুল বিচ্ছেদ" প্রথাটি খুব কমই পরিলক্ষিত হয়, এবং যখন এটি পালন করা হয় তখন এটিকে বলা হয় আথা-গুলেম এবং ৮ম মাসে ফুল এবং ফল দিয়ে করা হয়, তার গর্ভাবস্থার শেষ পর্যায়ে মহিলাকে উৎসাহিত করার জন্য।

আচারটি সাধারণত শিশুর স্নানের বৈশিষ্ট্যগুলিকে ভাগ করে, যেখানে মহিলার বন্ধুবান্ধব ও আত্মীয়রা মিলিত হয়, গর্ভবতী মহিলার খাবারের আকাঙ্ক্ষাকে স্বীকার করে এবং সন্তুষ্ট করে, এবং গর্ভাবস্থার ৭ম বা ৮ম মাসে মা ও শিশুকে উপহার দেয় । যাজ্ঞবল্ক্য স্মৃতি শ্লোক ৩.৭৯ দৃঢ় করে যে গর্ভবতী মহিলার আকাঙ্ক্ষাগুলি শিশুর সুস্থ বিকাশের জন্য, গর্ভপাত এবং তার স্বাস্থ্য রোধ করার জন্য সন্তুষ্ট হওয়া উচিত। এই আচারকে আঞ্চলিকভাবে সীমন্তো, গোধ ভরাই, সীমোন্থম বা বালাইকাপু নামেও ডাকা হয়।

তথ্যসূত্র
---------

1. 1 2  Pandey, R.B. (1962, reprint 2003). *The Hindu Sacraments (Saṁskāra)* in S. Radhakrishnan (ed.) *The Cultural Heritage of India*, Vol.II, Kolkata:The Ramakrishna Mission Institute of Culture, আইএসবিএন ৮১-৮৫৮৪৩-০৩-১, pp.390-413
2. ↑  Pandey, Rajbali (1969, reprint 2002). *Hindu Saṁskāras: Socio-Religious Study of the Hindu Sacraments*, Delhi: Motilal Banarsidass, আইএসবিএন ৮১-২০৮-০৪৩৪-১, pp.64-9
3. 1 2 3 4  PV Kane, Samskara, Chapter VI, History of Dharmasastras, Vol II, Part I, Bhandarkar Oriental Research Institute, pages 222-224
4. 1 2  Rajbali Pandey (1969), Hindu Saṁskāras: Socio-religious Study of the Hindu Sacraments, আইএসবিএন ৯৭৮-৮১-২০৮-০৩৯৬-১, pages 64-65
5. 1 2 3  Mary McGee (2007), Samskara, in *The Hindu World* (Editors: Mittal and Thursby), Routledge, আইএসবিএন ৯৭৮-০৪১৫৭৭২২৭৩, page 341
6. ↑  PV Kane, Samskara, Chapter VI, History of Dharmasastras, Vol II, Part I, Bhandarkar Oriental Research Institute, page 226
7. ↑  James B. Robinson (2004), Hinduism, আইএসবিএন ৯৭৮-০৭৯১০৭৮৫৮৭, page 83
8. ↑  Pregnant Kanica Maheshwari to have a real godh-bharai on her TV show The Times of India
**ভারতেররিপাবলিকান পার্টি (আঠাওয়ালে)** ভারতের একটি রাজনৈতিক দল। দলটি ভারতের রিপাবলিকান পার্টির একটি বিভক্ত গ্রুপ এবং বিআর আম্বেদকরের নেতৃত্বে তফসিলি জাতি ফেডারেশনে এর শিকড় রয়েছে। দলটির বর্তমান সভাপতি হলেন রামদাস আঠাওয়ালে ।

ইতিহাস
------

রামদাস আঠাওয়ালে ১৯৯০ থেকে ১৯৯৫ সাল পর্যন্ত মহারাষ্ট্র বিধান পরিষদের সদস্য এবং মহারাষ্ট্র সরকারের একজন মন্ত্রিসভার সদস্য ছিলেন। পরবর্তীকালে, তিনি ভারতীয় সংসদে নির্বাচিত হন, ১৯৯৮-৯৯-এর মধ্যে দ্বাদশ লোকসভায় এবং ১৯৯৯ থেকে ২০৯৪ সাল পর্যন্ত পান্ধরপুর নির্বাচনী এলাকায় প্রতিনিধিত্ব করে মুম্বাই উত্তর মধ্যাঞ্চলের প্রতিনিধিত্ব করেন।[] ২০০৪ সালের নির্বাচনের পরে, লোকসভায় এটির একটি ছোট প্রতিনিধিত্ব ছিল এবং এটি ক্ষমতাসীন সংযুক্ত প্রগতিশীল জোটের একটি উপাদান ছিল। দলটির উপস্থিতি শুধুমাত্র মহারাষ্ট্রেই সীমাবদ্ধ।

প্রকাশ আম্বেদকরের ভারপা বহুজন মহাসঙ্ঘ ছাড়া আরপিআই-এর সমস্ত উপদলই ভারতের রিপাবলিকান পার্টি (সংযুক্ত) গঠনের জন্য পুনরায় একত্রিত হয়েছে। 

২০১১ সালে, দলটি ভারতীয় জনতা পার্টির নেতৃত্বাধীন জাতীয় গণতান্ত্রিক জোটের সাথে নিজেকে যুক্ত করে। 

রাখি সাওয়ান্ত রাষ্ট্রীয় আম পার্টি থেকে পদত্যাগ করেন এবং জুন ২০১৪ সালে ভারতের রিপাবলিকান পার্টি (এ) এ যোগ দেন এবং দলিতদের জন্য কাজ করার ইচ্ছা প্রকাশ করেন।   রাখি দলের রাজ্য সহ-সভাপতি এবং মহিলা শাখার সভাপতি হিসাবে কাজ করছেন। 

২০১৫ সালের সেপ্টেম্বরে, আরপিআই(এ) মহারাষ্ট্রের ১৬টি দলের মধ্যে একটি ছিল যারা ২০০৫ সাল থেকে নিরীক্ষিত ব্যালেন্স শীট এবং আইটি রিটার্ন নথি জমা না দেওয়ার জন্য নিবন্ধন হারায়। এভাবে তারা তাদের সরকারি নির্বাচনী প্রতীক হারিয়েছে। 

আঠাওয়ালে ভারতীয় সংসদের উচ্চকক্ষে একমাত্র সংসদ সদস্য। তিনি বর্তমানে নরেন্দ্র মোদী মন্ত্রকের ২০১৬ সালের জুলাই থেকে প্রতিবন্ধী বিষয়ক সামাজিক ন্যায়বিচার ও ক্ষমতায়ন বিভাগের প্রতিমন্ত্রী।[]</link> 

২০১৯ সালের মে মাসে, আঠাওয়ালে সামাজিক ন্যায়বিচার ও ক্ষমতায়ন প্রতিমন্ত্রী হিসাবে তার অবস্থান অব্যাহত রাখেন।

আরো দেখুন
---------

* ভারতের রাজনীতি
* ভারতের রাজনৈতিক দলের তালিকা
* জাতীয় গণতান্ত্রিক জোট
* দলিত

তথ্যসূত্র
---------

1. ↑  "The two Ambedkarite parties, the Republican Party of India led by Ramdas Athawale and the Bharipa Bahujan Mahasangh led by Prakash Ambedkar"।
2. ↑  "Who are Modi's 26 allies in the NDA?"। ৫ মে ২০১৪। সংগ্রহের তারিখ ৫ এপ্রিল ২০১৬।
3. ↑  "Rakhi Sawant wants to join RPI"। ELECTION COMMISSION OF INDIA, GENERAL ELECTION TO LOK SABHA TRENDS & RESULT 2014। ২১ জুন ২০১৪।
4. ↑  "Rakhi Sawant joins RPI"। ২৮ জুন ২০১৪। ১০ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৬।
5. ↑  Rakhi Sawant express her desire to join RPI. News.webindia123.com (21 June 2014). Retrieved on 2016-11-28.
6. ↑  "16 political parties lose election symbols in the absence of balance sheets"। ২৯ সেপ্টেম্বর ২০১৫। সংগ্রহের তারিখ ৫ এপ্রিল ২০১৬।
7. ↑  "Shri Ramdas Athawale Assumes Charge as MoS Social Justice & Empowerment"। Press Information Bureau, Government of India। ৬ জুলাই ২০১৬। সংগ্রহের তারিখ ২৩ জুন ২০১৯।
**জবা চৌধুরী** বা **জোবায়দা খাতুন** (১৯৪৭-৩ মে ২০২০) বাংলাদেশী চলচ্চিত্র ও মঞ্চনাটকের অভিনেত্রী।

ব্যক্তিগত জীবন
--------------

চৌধুরী জিঘাংসা চলচ্চিত্রে অভিনয় শেষে এ চলচ্চিত্রের প্রযোজক আবু তাহেরের সাথে বিবাহ বন্ধনে আবদ্ধ হন। দাম্পত্য জীবনে তার কোনো সন্তান ছিলো না। তিনি ১৯৯৩ সাল পর্যন্ত ঢাকায় বসবাস করেন। ২০২০ সালে তার মৃত্যুতে তিনি পুনরায় আলোচনায় আসেন। বাংলাদেশের মূলধারা জাতীয় দৈনিকে তাকে হারিয়ে যাওয়া চিত্র নায়িকা দাবি করা হয়। তাকে নিয়ে দেশটির জাতীয় দৈনিক প্রথম আলোতে শিরোনাম করে *‘৪৫ বছর পর নায়িকার খোঁজ মিলল মৃত্যুর খবরে’*

অভিনয়
------

তিনি ১৯৭৪ সালে জিঘাংসা চলচ্চিত্রে অভিনয়ের মাধ্যমে আলোচনায় আসেন। বাংলাদেশের স্বাধীনতা-পরবর্তী তার অভিনীত চলচ্চিত্রটি ব্যাপক আলোচনায় আসে। পরবর্তীতে তিনি আর কোনো চলচ্চিত্রে অংশ নেননি।

তথ্যসূত্র
---------

1. ↑  "৪৫ বছর পর নায়িকার খোঁজ মিলল মৃত্যুর খবরে"। *prothomalo.com*। ৩ মে ২০২০। সংগ্রহের তারিখ মে ৪, ২০২০।
2. ↑  "৪৫ বছর ধরে নিখোঁজ নায়িকা, খোঁজ মিলল মৃত্যুর খবরে"। *jugantor.com*। ৪ মে ২০২০। সংগ্রহের তারিখ মে ৪, ২০২০।
3. ↑  "সত্তর দশকের হিট ছবির নায়িকা জবা চৌধুরী মারা গেছেন"। *rtvonline.com*। ৪ মে ২০২০। সংগ্রহের তারিখ মে ৪, ২০২০।
College main building খিলগাঁও কলেজের প্রধান ভবন 
**ন্যাশনাল আইডিয়াল কলেজ** খিলগাঁও থানায় অবস্থিত একটি উচ্চ মাধ্যমিক প্রতিষ্ঠান। এটি ২০০১ সালে আইডিয়াল ফাউন্ডেশন দ্বারা প্রতিষ্ঠিত হয়।

এই কলেজ বিজ্ঞান, বাণিজ্য ও মানবিক বিভাগ রয়েছে। এখানে ছেলে এবং মেয়ে উভয় শিক্ষা লাভ করতে পারে। ক্লাস আবাসিক ভবনের মধ্যে নেয়া হয়। খিলগাঁও-এ কলেজের বিভিন্ন ভবন রয়েছে। কলেজটি ২০০৩ সাল থেকে এইচএসসি পরীক্ষায় অংশগ্রহণ করছে। 

কিন্তু, এইচএসসি পরীক্ষায় কলেজের সাফল্য সত্ত্বেও, অভ্যন্তরীণ পরীক্ষায় খারাপ ফলাফলের কারণে একাডেমিক বছরগুলিতে শিক্ষার্থীদের সাস্পেন্ড করার জন্য এটি সমালোচিত হয়।

সহশিক্ষা
--------

যদিও কলেজটিতে কোন খেলার মাঠ নেই, তারপর ও প্রতি বছর ইন্টার-কলেজ ফুটবল টুর্নামেন্টে অংশ নেয়। ২০১৬ সালে কলেজ দলটি টুর্নামেন্টের সেমিফাইনালে পৌছে। 

সহ-পাঠ্যক্রমের কার্যক্রমের জন্য কলেজের সীমাবদ্ধতা রয়েছে।

প্রবিধান
--------

কলেজ শৃংখলামূলক কর্মে কঠোর। ছেলে শিক্ষার্থীদের প্রায় ১.৫ সেমির চেয়ে বেশি চুল রাখার অনুমতি দেওয়া হয় না, এবং ধর্মীয় কারণ ছাড়া দাড়ি রাখা যায় না।  মেয়ে শিক্ষার্থীরা কোন ধরনের অলঙ্কার পরিধান করতে পারবে না এবং তাদের চুলকে টেনে রাখতে হবে।  সমস্ত ছাত্রদের কলেজে প্রবেশের সময় প্রতিদিন চুল, নখ দাড়ি পরীক্ষা করা হয়।

কলেজে মোবাইল ফোন যে কোন ছাত্রের জন্য সম্পূর্ণ নিষিদ্ধ।

ফলাফল
-----

ক্যাম্পাস এলাকার সীমাবদ্ধতা সত্ত্বেও, অতিরিক্ত পাঠ্যক্রম এবং অন্যান্য সুবিধায় ন্যাশনাল আইডিয়াল কলেজ প্রতিষ্ঠার পর থেকে এইচএসসি পরীক্ষায় ভাল অবস্থান রেকর্ড করেছে। ২০১৪ সালে এইচএসসি পরীক্ষার ফলাফলে ঢাকা বোর্ডের শীর্ষ ২০ টি কলেজের তালিকায় চতুর্থ স্থান লাভ করে। ২০০৬-২০১৪ থেকে প্রতি বছর ন্যাশনাল আইডিয়াল স্কুল এই তালিকাটিতে স্থানলাভ করছে (২০১৪ সালের পরে এই তালিকা প্রকাশ করা হয়নি)।

তথ্যসূত্র
---------

1. ↑  *College prospectus 2016*। কলেজ কর্তৃপক্ষ। ২০১৬।
2. ↑  *College prospectus*। College authority। ২০১৬। পৃষ্ঠা 3।
3. ↑  "Lack of quality colleges causing harassment to students in the capital"। *Daily Bangladesh Observer*। ১২ জুলাই ২০১৩। পৃষ্ঠা 18।
4. ↑  *College prospectus*। College authority। ২০১৮।
5. ↑  *College magazine*। College authority। ২০১৮। পৃষ্ঠা 5–6।
6. ↑  *College Prospectus*। College authority। ২০১৬।
7. 1 2 3  *College Prospectus*। College authority। ২০১৬। পৃষ্ঠা 8।
8. 1 2  "Result of the top colleges of Dhaka Board"। *The Daily Observer*। ২৫ জুলাই ২০১২।

আরও পড়ুন
---------

* "Notre Dame, VN, City colleges on top"। *The Daily Star*। ৮ সেপ্টেম্বর ২০০৬। ৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১০ জুন ২০১৯।
* "GPA-5 galore in HSC"। *The Daily Star*। ১৯ জুলাই ২০১২।
* "Institutions outside city show strength"। *The Daily Star*। ২১ নভেম্বর ২০১৩। ৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১০ জুন ২০১৯।
* "Private colleges outperform government colleges in Dhaka"। *Dhaka Tribune*। ১৩ আগস্ট ২০১৪।
* "Rajuk ranks top in HSC results in country, again"। *bdnews24.com*। ১৩ আগস্ট ২০১৪।
* "HC summons 26 school heads for charging extra SSC registration fees"। *bdnews24.com*। ১৪ ডিসেম্বর ২০১৪।
**সুধাংশু শোভন মৈত্র** ছিলেন একজন ভারতীয় চিকিৎসক।

প্রাথমিক জীবন এবং শিক্ষা
------------------------

১৯৩৬ সালে তিনি পাটনা বিশ্ববিদ্যালয় থেকে চিকিৎসা বিজ্ঞান এমডি পাশ করেন।

কর্মজীবন
--------

দ্বিতীয় বিশ্বযুদ্ধের সময় সেনাবাহিনীর ডাক্তার হিসাবে দায়িত্বভার পালন করেন। সেনাবাহিনীতে তিনি কর্ণেল পদে ছিলেন। দ্বিতীয় বিশ্বযুদ্ধের সময় সেনাবাহিনীতে তার অবদানের জন্য ১৯৪৪ সালে একটি যুদ্ধ পদক দিয়ে তাকে সম্মান জানানো হয়। যুদ্ধের পর মেডিসিনের সাম্মানিক শিক্ষক হিসাবে নতুন দিল্লির ওয়েলিংডন হাসপাতালের (বর্তমান নাম ডাঃ রাম মনোহর লোহিয়া হাসপাতাল) সাথে যুক্ত ছিলেন। তিনি রাষ্ট্রপতির চিকিৎসক ছিলেন।

সম্মাননা
--------

১৯৬২ সালে তিনি ভারতের তৃতীয় সর্বোচ্চ অসামরিক সম্মাননা পদ্মভূষণে ভূষিত হন। ১৯৬৪ সালে ইংল্যান্ডের রয়্যাল কলেজ অফ ফিজিশিয়ানস-এর সভ্য নির্বাচিত হন।

তথ্যসূত্র
---------

1. 1 2 3  "Obituaries" (পিডিএফ)। *Royal College of Physicians of England*। ১৯৯৯। সংগ্রহের তারিখ ২০১৮-০৫-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Padma Awards" (পিডিএফ)। Ministry of Home Affairs, Government of India। ২০১৬। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ জানুয়ারি ৩, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**শান্তিপুরী শাড়ি** একপ্রকারের সূক্ষ্ম সূতোর বিশেষ ধরনের হাতে বোনা শাড়ি যা পশ্চিমবঙ্গের নদিয়া জেলায় শান্তিপুরে তৈরী হয়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।

নামকরণ
------

পঞ্চদশ শতাব্দীর প্রথম দশক থেকেই শান্তিপুরে বস্ত্রবয়ন শুরু হয়েছিল। প্রাচীনকাল থেকেই শান্তিপুরকে কেন্দ্র করে পার্শ্ববর্তী এলাকায় বস্ত্রবয়নের প্রসার ঘটেছিল। এখানে যে সকল বস্ত্রবয়ন করা হত তার মধ্যে শাড়ি ছিল অন্যতম। পরবর্তী কালে শান্তিপুরে তৈরী শাড়ি *শান্তিপুরী শাড়ি* নামে পরিচিত হয়। বস্ত্রবয়ন কেন্দ্র শান্তিপুর থেকে শান্তিপুরী শব্দটি এসেছে।

ইতিহাস
------

শ্রী অদ্বৈত চারিয়া (১৪৬০-১৫৫৮ সাল)র অদ্বৈতমঙ্গলে শান্তিপুরের তাঁত হস্ত শিল্পের কথা লিখিত আছে। নথি অনুযায়ী ১৪০৯ সালে গৌড়ের রাজা গণেশ দানু সাধনদেবের সময়ে শান্তিপুরে প্রথম শাড়ি বোনার সূচনা হয়। পূর্বে বিভিন্ন জাতের তাঁতিদের একটি বড় অংশ বৈষ্ণব ধর্মে দিক্ষিত হয়ে, ধামরাই (অধুনা বাংলাদেশ) থেকে নবদ্বীপে স্থানান্তরিত হয়েছিল। তারা ভগবান মহাপ্রভু চৈতন্যদেবের পায়ে থিতু হতে চেয়েছিল। মহাপ্রভু শ্রী চৈতন্যদেব তাদের উপদেশ দিয়েছিলেন, শান্তিপুরের শ্রী অদ্বৈত চারিয়ার কাছে যেতে। তারা তখন শান্তিপুরে বসবাস করতে শুরু করেন এবং তাদের চিরাচরিত তাঁত শিল্প চালিয়ে যেতে থাকে। রাজা রুদ্র দেব রায়ের (১৬৮৩- ১৬৯৪) সময় থেকে বাণিজ্যিক ভাবে শাড়ি বোনার ঝোঁক বাড়তে থাকে।স্বাধীনতার পরে, যখন বাংলাদেশের তাঁতিরা বা তাঁদের পূর্বপুরুষেরা পূর্ব পাকিস্তান তথা বাংলাদেশ থেকে শান্তিপুরে চলে আসে তখন শান্তিপুরের তাঁত শিল্পের বাড়বাড়ন্ত হয়

অভিনবত্ব
--------

শান্তিপুরী শাড়ির বিশেষত্ব হল এই শাড়ির পাড়। তাঁতিরা বুননের মাধ্যমে শাড়ির পাড়ে বিভিন্নধর্মী নক্সার সৃষ্ট করে যেমন- ফুল, জ্যামিতিক আকৃতি। এছাড়াও বিভিন্ন পৌরানিক ঘটনাবলী, মন্দির এর নক্সা শাড়ির আঁচলেও দেখা যায়। শাড়ির জমি অনেক সময় নক্সা ছাড়া আবার অনেক সময় বুটি যুক্ত দেখা যায়। শাড়ির পাড়ে সাধারনতঃ যে সকল নক্সা দেখা যায় তা হল-

* নীলাম্বরী
* গঙ্গা যমুনা - এই ধরনের পাড়ের দু'দিকে দুটি ভিন্ন রঙ এর পাড় দেখা যায়।
* বেংকিপা - এই ধরনের পাড়ে জরি এবং মুগা সুতোর কাজ দেখা যায়।
* ভোমরা - এই ধরনের পাড়ে নামকরণ মৌমাছি থেকে আগত। এই পাড়ে তুঁতে, কালো, লাল এবং চকোলেট রঙ এর আধিক্য দেখা যায়।
* রাজমহল - এই ধরনের পাড়ে রুইতন এর নক্সা দেখা যায়।
* আঁশ পাড় - এই ধরনের পাড়ে মাছের আঁশের মতো নক্সা দেখা যায়। যাতে সোনালি এবং রুপোলী রঙ এর জরির কাজ করা থাকে।
* চান্দমালা - এই ধরনের পাড়ে গোলাকার সোনালী বর্নের নক্সা দেখা যায়। চাঁদ এর অনুসারে এই চান্দমালা নামকরণ হয়েছে।
* বৃন্দাবনি ময়ূর পাড় - এই পাড়ে এক জোড়া ময়ূর দেখা যায়।

এই শান্তিপুরী শাড়িকে যে ভাবে ভাঁজ করে বাইরে বিক্রয় করা হয়, তাকে  *গুটি ভাঁজ* বলে।

তথ্যসূত্র
---------

1. ↑  
"FDDI, Kolkata students visit Shantipur Handloom Cluster" (পিডিএফ)।  line feed character in `|শিরোনাম=` at position 29 (সাহায্য)[*স্থায়ীভাবে অকার্যকর সংযোগ*]
2. 1 2  "A diagnostic report on cluster development programme at Shantipur handloom cluster, Nadia, West Bengal, *Indian Journal of Traditional Knowledge* vol 8(4), Oct 2009, pp-502-509" (পিডিএফ)।
**লাল নিশান পার্টি** (রেড ফ্ল্যাগ পার্টি, এলএনপি) ছিল ভারতের মহারাষ্ট্র রাজ্যের একটি কমিউনিস্ট রাজনৈতিক দল। এটি ১৯৬৫ সালে প্রতিষ্ঠিত হয়েছিল। এলএনপির প্রধান কাজ ছিল ট্রেড ইউনিয়ন সক্রিয়তা। দলের ট্রেড ইউনিয়নের নাম ছিল সর্ব শ্রমিক সংঘ (এসএসএস)। দলীয় প্রকাশনাটির নাম ছিল *নবপর্ব* । এর আগে এসএসএস পুণে থেকে *শ্রমিক চিন্তা* নামে একটি মারাঠি দৈনিক পত্রিকা প্রকাশ করেছিল। ১৯৮০-এর দশকে এলএনপি কামগার আঘাদির সাথে ঘনিষ্ঠ সহযোগিতা গড়ে তোলে।[]

১৯৮৮ সালে একটি বিভক্তি ঘটে যখন একটি কট্টরপন্থী অংশ যেটি পেরেস্ত্রোইকার সমালোচনা করে, ভেঙে পড়ে এবং লাল নিশান পার্টি (লেনিনবাদী) গঠন করে। এলএনপি ভারতীয় কমিউনিস্ট এবং গণতান্ত্রিক সমাজতন্ত্রের কনফেডারেশনে অংশগ্রহণ করেছিল। ২০১৭ সালের আগস্টে এলএনপি ভারতের কমিউনিস্ট পার্টির সাথে একীভূত হয়।

তথ্যসূত্র
---------

1. ↑  Banerjee, Shoumojit (২৩ জানুয়ারি ২০১৮)। "Veteran Communist leader Yashwant Chavan dies at 97"। *The Hindu*।
2. ↑  Lal Nishan. Times of India. Accessed 5 June 2012.
3. ↑  "Lal Nishan Party to merge with CPI"।
4. ↑  "Yahoo Search - Web Search"।
5. ↑  "Lal Nishan Party to merge with CPI"। *Business Standard India*। Press Trust of India। ১০ আগস্ট ২০১৭।
**নির্মল কুমার গাঙ্গুলী** (জন্ম: ১৯৪১) একজন ভারতীয় অণুজীব বিজ্ঞানী যিনি ট্রপিক্যাল রোগ, রক্ত সংবহনতন্ত্রের রোগ এবং ডায়রিয়া রোগের বিশেষজ্ঞ।

শিক্ষা
------

তিনি কলকাতা বিশ্ববিদ্যালয়ের অধিভুক্ত আর জি কর মেডিকেল কলেজ থেকে চিকিৎসা বিজ্ঞানের স্নাতক। তিনি পোস্ট গ্র্যাজুয়েট ইনস্টিটিউট অফ মেডিকেল এডুকেশন অ্যান্ড রিসার্চ থেকে অণুজীববিজ্ঞানে এমডি করেন। পরে এই শিক্ষায়তনের ভারপ্রাপ্ত পরিচালক হিসেবেও দায়িত্ব পালন করেছেন।

কর্মজীবন
--------

নির্মল কুমার গাঙ্গুলী পোস্ট গ্র্যাজুয়েট ইনস্টিটিউট অফ মেডিকেল এডুকেশন অ্যান্ড রিসার্চের ইমেরিটাস অধ্যাপকের পদে ছিলেন। ১৯৯৮ সাল থেকে ২০০৭ সাল পর্যন্ত নতুন দিল্লির ভারতীয় চিকিৎসা গবেষণা পরিষদের মহাপরিচালকের দায়িত্বভার পালন করেছেন। ন্যাশনাল একাডেমি অফ মেডিকেল সায়েন্সের তিনি একজন নির্বাচিত সভ্য। তিনি বর্তমানে জওহরলাল স্নাতকোত্তর মেডিকেল শিক্ষা ও গবেষণা ইনস্টিটিউটের সভাপতি।

সম্মাননা
--------

২০০৯ সালে তিনি ভারতের তৃতীয় সর্বোচ্চ অসামরিক সম্মাননা পদ্মভূষণে ভূষিত হন।

তথ্যসূত্র
---------

1. 1 2  "Padma Bhushan Awardees - 101 to 110 - Prof. Nirmal Kumar Ganguly"। *India.gov.in*। ৯ ডিসেম্বর ২০১২। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৭ জুন ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Nirmal Kumar Ganguly"। Indian National Science Academy। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Life Time Achievement by BioSpectrumIndia"। ২৩ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "List of Fellows - NAMS" (পিডিএফ)। National Academy of Medical Sciences। ২০১৬। সংগ্রহের তারিখ ১৯ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পালাইয়া জুম্মা পল্লী** (তামিল:  பழைய ஜும்மா பள்ளி, *"The Old Jumma Masjid of Kilakarai"* ) বা পল্লী কাদাই পাল্লি বিশ্বের চতুর্থ প্রাচীনতম মসজিদ এবং ভারতে প্রথম মসজিদ হিসেবে মনে করা হয়। এই মসজিদের ১০০০ বছরের ইসলামী ঐতিহ্য আছে । ইসলামী সংস্কৃতির জন্য পরিচিত এই মসজিদটি তামিল নাড়ু দক্ষিণ রাজ্যের একটি প্রাচীন বন্দর শহর কিলাকারাই এ অবস্থিত। এটা ৬২৮-৬৩০ খ্রিস্টাব্দে নির্মিত হয়েছিল এবং ১০৩৬ খ্রিস্টাব্দে এর পুনর্নির্মাণ করা হয়। এই মসজিদসহ শহরের অন্যান্য মসজিদ গুলো দ্রাবিড় ইসলাম স্থাপত্যের সর্বশ্রেষ্ঠ উদাহরণ।

ইতিহাস ও নির্মাণ
----------------

প্রাক ইসলামী যুগে মুহাম্মাদ এর সময়ে ইয়েমেনের গভর্নর বাধান (বাযান ইবনে সাসান) এর আদেশে পান্দিয়া রাজ্যে ইয়েমেনের বণিক ও বাণিজ্য ঔপনিবেশিকরা এই মসজিদ নির্মাণ করেন । পরবর্তীতে তারা দ্বিতীয় খসরুর (পারস্যের রাজা) পুত্র দ্বিতীয় কাভাধের সময় ৬২৫-৬২৮ খ্রিষ্টাব্দে ইসলাম ধর্ম গ্রহণ করেন। ১১ শতাব্দীতে শাহিদ যুদ্ধের পর মসজিদটি পুনর্নির্মিত হয়। এটা ভারতের সবচেয়ে পুরাতন মসজিদ। বাযান ইবনে সাসান, তামিম ইবনে যায়দ আল আনসারি, ইবনে বতুতা, নাগুর আব্দুল কাদির, এরভাদি ইব্রাহিম শাহিব, অটোম্যানের সুলতান মুরাদসহ আরও অনেক বিখ্যাত ইসলামী পণ্ডিতগন এই মসজিদে এসেছিলেন। ইবনে বতুতা তাঁর ভ্রমণ গ্রন্থে বলেন, "এটা হচ্ছে সেই জায়গা যেখানে সবচেয়ে বেশি আরব ঔপনিবেশিকরা বাস করে এবং তিনি তাদের সেখানে আরব ভূমি হিসেবে বসবাস করতে দেখে বিস্মিত হন" ।

কাঠামো
------

মসজিদের বাইরে এবং ভিতর থেকে এটিকে মন্দিরের মতো দেখায়, কিন্তু স্তম্ভ বা দেয়ালে খোদাই কোন প্রতিমা নেই। এটি যে একটি মসজিদ তার একমাত্র প্রমাণ অন্যান্য মসজিদের মত দেয়ালে মিহরাব আছে যা নামাযের জন্য কিবলা দিক নির্দেশ করে। মসজিদের দেয়ালের উপরিভাগে সম্প্রসারিত ভাস্কর্যগুলো শোভা পায় এবং উঁচু উঁচু ডিম্বগুলো মসজিদের পল্লবে দেখা যায় । মসজিদটি একটি স্বতন্ত্র স্থাপত্য কাঠামো তামিল স্থাপত্য নিদর্শন বহন করে ।

তথ্যসূত্র
---------

1. ↑  Gibb & Beckingham 1994, pp. 814–815 Vol. 4.
2. ↑  Krishna, Nanditha। "KILAKARAI-THE OLDEST MOSQUE IN INDIA"। Heritageonlinefoundation। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৬।
3. ↑  "Documentary on Tamil Muslims inspires approach to Tamil national struggle"। TamilNet। সংগ্রহের তারিখ ১০ এপ্রিল ২০১৬।
**উবাংগি নদী** (ইংরেজি: Ubangi River) মধ্য আফ্রিকার একটি নদী। এটি কঙ্গো নদীর প্রধান উপনদী। গণপ্রজাতন্ত্রী কঙ্গোর উত্তরাংশে ইয়াকোমার কাছে উয়েলে নদী এবং ম্‌বোমু নদীর সম্মিলনে এর উৎপত্তি এবং এখান থেকে নদীটি উত্তর-পশ্চিম দিকে প্রবাহিত হয়ে গণপ্রজাতন্ত্রী কঙ্গো এবং কেন্দ্রীয় আফ্রিকান প্রজাতন্ত্রের মধ্যে সীমান্ত গঠন করেছে। মধ্য আফ্রিকান প্রজাতন্ত্রের ফর দ্য পোসেল-এর কাছে নদীটি দক্ষিণ-পশ্চিমে বাঁক নিয়ে আবার গণপ্রজাতন্ত্রী কঙ্গো এবং কঙ্গো প্রজাতন্ত্রের মধ্য দিয়ে প্রবাহিত হয়ে শেষ পর্যন্ত তুম্বা হ্রদের কাছে কঙ্গো নদীতে গিয়ে পড়েছে। উবাংগি নদী ১,১৩০ কিলোমিটার দীর্ঘ। কঙ্গোর সাথে এর সঙ্গমস্থল থেকে মধ্য আফ্রিকান প্রজাতন্ত্রের বাংগুই পর্যন্ত ৬০০ কিলোমিটার পর্যন্ত এটি নৌ চলাচলের উপযোগী।

তথ্যসূত্র
---------

1. ↑  "Ubangi River | Congo Basin, Central Africa, tributary | Britannica"। *www.britannica.com* (ইংরেজি ভাষায়)। সংগ্রহের তারিখ ২০২৩-০৮-১৮।

বহিঃসংযোগ
---------

* Map showing the Ubangi Subbasin at World Resources Institute
* International Commission of the Congo-Oubangui-Sangha Bassin[*স্থায়ীভাবে অকার্যকর সংযোগ*]
**বহুমূখী আনসার ফ্রন্ট** (ইন্দোনেশিয়ার ভাষায়: Barisan Ansor Serbaguna এর সংক্ষিপ্ত রূপ **ব্যান্সার** নামে বেশি পরিচিত) হচ্ছে ইন্দোনেশিয়া ভিত্তিক একটি ইসলামি সেনা সংগঠন। এটি বিশ্বের বৃহত্তম ইসলামী গণসংগঠন নাহদাতুল উলামা (এনইউ) এর সাথে সম্পৃক্ত যুব সংগঠন আনসার যুব আন্দোলন (জিপি আনসরের) এর একটি সামরিক শাখা। ব্যান্সার জিপি আনসরের একটি আধা-স্বায়ত্তশাসিত সংস্থা হিসেবে কাজ করে এবং প্রধানত নিরাপত্তা ও মানবিক কার্যক্রমের জন্য কাজ করে। ব্যান্সার ইন্দোনেশিয়ার সশস্ত্রবাহিনীর সাথে সম্মিলিতভাবে কাজ করে এর সৈন্য দ্বিগুণ করে এবং যার কারণে ইন্দোনেশিয়ায় ব্যান্সার (এবং এর মূল সংস্থা জিপি আনসর) একটি রাজনৈতিক ওজনভার(heavyweight) যা জাতীয় স্থিতিশীলতার ভারসাম্য রক্ষা করে। ইতিহাসে ব্যান্সার একটি প্রধান ভূমিকা পালন করেছিল। বিশেষ করে ধর্ম সম্পর্কিত বিষয়গুলিতে। ইন্দোনেশিয়ান কমিউনিস্ট পার্টির কথিত সদস্যদের বিরুদ্ধে ১৯৬৫-১৯৬৬ সালের ইন্দোনেশিয়ার গণহত্যায় সক্রিয় অংশগ্রহণ থেকে শুরু করে হিজবুত তাহরীরের বিরুদ্ধে স্থবিরতা বিকাশ পর্যন্ত। ইন্দোনেশিয়ার রাজনৈতিক অভিমুখের দিক থেকে জিপি আনসরের সাথে ব্যান্সার ঐতিহ্যবাদী ইসলাম, জনতাবাদ এবং জাতীয়তাবাদ দ্বারা চিহ্নিত।

ইতিহাস
------

২৪ এপ্রিল, ১৯৩৪-এ জিপি আনসরের পূর্বসূরী আনসার নাহদলাতুল ওলামা (এএনও) আনুষ্ঠানিকভাবে নাহদলাতুল উলামা এর যুব শাখা হিসাবে প্রতিষ্ঠিত হয় এবং পরবর্তীকালে এএনও মালং অধ্যায়ের স্বেচ্ছাসেবী সংগঠন আনসার নাহদলাতুল উলামা ফ্রন্ট (বানে) হিসেবে গঠিত হয়। ১৯৩৭ সালে ২য় এএনও কংগ্রেসের সময় কমান্ডার শামসুল ইসলামের নেতৃত্বে (যিনি এএনও মালং অধ্যায়ের চেয়ারম্যানও ছিলেন) বানে আনুষ্ঠানিকভাবে শুরু হয় । বানে মালং তখন টিএনআই কমান্ডার হামিদ রুসিদির উপদেষ্টার অধীনে ছিলেন এবং এই দুজনকে ব্যান্সার প্রতিষ্ঠাতা ব্যক্তি হিসেবে বিবেচনা করা হয়।

সংগঠন
-----

জিপি আনসরের চেয়ারম্যানের সমন্বয় চ্যানেলের মাধ্যমে ব্যান্সারের তত্ত্বাবধান করা হয় যার সকল স্তরে সামরিক অভিযান বাস্তবায়নের কর্তৃত্ব রয়েছে। ব্যান্সার কমান্ডারদের জিপি আনসরের চেয়ারম্যানের সাথে যোগাযোগের মাধ্যম রয়েছে যদিও পরামর্শের মধ্যে সীমাবদ্ধ। এই সাংগঠনিক গঠন ব্যান্সারের একটি আধা-স্বায়ত্তশাসিত মর্যাদা তৈরি করছে যা জিপি আনসরের চেয়ারম্যান প্রদত্ত এবং আন্তঃসাংগঠনিক বিষয়গুলিতে উচ্চ স্বায়ত্তশাসন এবং ব্যান্সারের বাহ্যিক স্বার্থে জিপি আনসরের উপর বেশি নির্ভর।

তথ্যসূত্র
---------

1. ↑  Segini Jumlah Pasukan Banser di Indonesia Saat Ini, Lebih Banyak dari TNI. *Tribun Makassar*. Retrieved November 15, 2017
2. ↑  Tragedi Berdarah Santri dan Banser dalam Menumpas PKI di Jawa Timur  ওয়েব্যাক মেশিনে আর্কাইভকৃত ১৩ নভেম্বর ২০২০ তারিখে. *Muslimoderat*. Retrieved November 16, 2017
3. ↑  GP Ansor, Awalnya Lahir Karena Perbedaan *Republika Online*. Retrieved November 14, 2017
4. ↑  "Banser NU"। ১২ জুলাই ২০১২। ২৬ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**প্লিমাথ আর্গাইল ফুটবল ক্লাব** (ইংরেজি: Plymouth Argyle F.C.; সাধারণত **প্লিমাথ আর্গাইল এফসি** এবং সংক্ষেপে **প্লিমাথ আর্গাইল** নামে পরিচিত) হচ্ছে প্লিমাথ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে প্রতিযোগিতা করে। এই ক্লাবটি ১৮৮৬ সালে প্রতিষ্ঠিত হয়েছে। ১৭,৯০০ ধারণক্ষমতাবিশিষ্ট হোম পার্কে *দ্য পিলগ্রিমস* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় স্টিভেন শুমাখার এবং সভাপতির দায়িত্ব পালন করছেন সিমন হালেট। বর্তমানে ইংরেজ মধ্যমাঠের খেলোয়াড় জোসেফ রবার্ট এডওয়ার্ডস এই ক্লাবের অধিনায়কের দায়িত্ব পালন করছেন। প্লিমাথ আর্গাইল হচ্ছে ইএফএল লিগ ওয়ানের বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ১ম বারের মতো শিরোপা জয়লাভ করেছিল।

ঘরোয়া ফুটবলে, প্লিমাথ আর্গাইল এপর্যন্ত ৮টি শিরোপা জয়লাভ করেছে। লুক ম্যাককর্নিক, গেরি সোয়ার, পল উটন, রোবেন রেইড এবং গ্রাহাম কেরির মতো খেলোয়াড়গণ প্লিমাথ আর্গাইলের জার্সি গায়ে মাঠ কাঁপিয়েছেন।

তথ্যসূত্র
---------

1. ↑
2. ↑
3. ↑
4. ↑
5. ↑

বহিঃসংযোগ
---------


উইকিমিডিয়া কমন্সে **প্লিমাথ আর্গাইল ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**রিভার্স ট্রান্সক্রিপ্টেজ** (ইংরেজি: Reverse Transcriptase) হচ্ছে এমন এক ধরনের উৎসেচক যা আরএনএ থেকে
অনুবন্ধী ডিএনএ তৈরীতে ব্যবহার হয়।

ইতিহাস
------

রিভার্স ট্রান্সক্রিপ্টেজ এনজাইম গুলো আবিষ্কার করেন বিজ্ঞানী হোয়ার্ড টেমিন যুক্তরাস্ট্রের ম্যাডিসনের উইস্কন্সিন বিশ্ববিদ্যালয়ে। ১৯৭০ সালে বিজ্ঞানী ডেভিড বাল্টিমোর এই এইজাইমগুলোকে আলাদা করেন।<.
<.তাদের এই আবিষ্কারএর জন্য ১৯৭৫ সালে এই দুইজন রেনাতো ডালবেকোর সাথে যৌথ ভাবে নোবেল পুরস্কার লাভ করেন।

ভাইরাসের ভেতর কার্যাবলী
-----------------------

রিভার্স ট্রান্সক্রিপ্টেজ এনজাইম গুলো ভাইরাসে কোডকৃত অবস্থায় থাকে এবং ভাইরাস দ্বারা ব্যবহার হয় যারা প্রতিলিপিকরণের প্রক্রিয়া হিসেবে বিপরীত ট্রান্সক্রিপশন প্রক্রিয়া ব্যবহার করে। বিপরীত ট্রান্সক্রিপশনকারী আরএনএ ভাইরাস সমূহ (যেমন রেট্রোভাইরাস) তাদের আরএনএ জিনোমকে ডিএনএ এর ভেতরে প্রতিস্থাপন করতে এই উৎসেচক গুলো ব্যবহার করে। যার মাধ্যমে পোষক ডিএনএর ভেতরে আরএনএ এর আরএনএ প্রতিলিপিকরণ হয়।

### বিপরীত ট্রান্সক্রিপশন/রেট্রোট্রান্সক্রিপশন এর প্রক্রিয়া

বিপরীত ট্রান্সক্রিপশনে আরএনএ টেম্পলেট থেকে দ্বিত সূত্রযুক্ত ডিএনএ তৈরি হয়।
রিভার্স ট্রান্সক্রিপ্টেজ যুক্ত ভাইরাস প্রজাতিতে যেখানে ডিএনএ নিরভর শীল ডি এন এ পলিমারেজ এক্টিভিটি হয় না সেখানে দ্বিত সূত্র যুক্ত ডি এন এ এর উতপত্তি মূলত ঘটে ডি এন এ পলিমারেজ δ নামক একধরণের এনজাইমএর ক্রিয়ায়। 
রিভার্স ট্রান্সক্রিপশনের প্রক্রিয়া যা রেট্রো ট্রান্সক্রিপশন নামেও পরিচিত তা অত্যন্ত ভুল্প্রবণও হতে পারে, এই সময়ই মিউটেশন ঘটে থাকে যেমন (ঔষুধ প্রতিরোধন)।

### বিপরীত রেট্রোভাইরাল ট্রান্সকিপশন

তথ্যসূত্র
---------

1. ↑  3KLF ; Tu X, Das K, Han Q, Bauman JD, Arnold E (October,2010)। "Structural Basis of HIV-1 Resistance to AZT By Excision. Natural Structural & Molecular Biology. 17(10):1202-9"।  এখানে তারিখের মান পরীক্ষা করুন: `|তারিখ=` (সাহায্য)>
2. ↑  Temin HM, Mizutani S, (June 1970), RNA Dependent DNA Polymerase in virions of Rous sarcoma virus.
3. ↑  Baltimore D(June 1970), RNA Dependent DNA Polymerase in virions of RNA Tumour Viruses.